
Narvas Rahu põik asuva maa-ala osa 

tasuta kasutusse andmine (Narva linn, 
Kangelaste prospekt 45 korteriühistu)

1. ASJAOLUD JA MENETLUSE KÄIK

Narva linn, Kangelaste prospekt 45 korteriühistult, registrikood 80045962, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Rahu põik (katastritunnus 51104:001:0096, transpordimaa 100%) kinnistul asuva maa-ala osa üldpindalaga 52,0 m2 parkimisplatsile sissesõidu rajamiseks.

Praegu kasutab Narva linn, Kangelaste prospekt 45 korteriühistu tasuta Narvas Kangelaste prospekt 51a asuvat maa-ala osa üldpindalaga 1981,0 m² 13.08.2013 maa-ala osa tasuta kasutamise lepingu nr 1/638-M ja 04.12.2017 maa-ala osa tasuta kasutamise lepingu nr 1/821-M alusel. 

Lisapindala on vajalik parkimisplatsile sissesõidu rajamiseks.
Parkimisplatsile sissesõidu rajamistöid korraldab Narva linn, Kangelaste prospekt 45 korteriühistu ise ja omal kulul. 
Narva linn, Kangelaste prospekt 45 korteriühistu kohustub tagama kasutusse taotletava maa-ala osa heakorra.  

Narva linn, Kangelaste prospekt 17 korteriühistu taotlust arutati Narva Linnavalitsuse linnavarakomisjoni koosolekul 10.07.2019. a (protokoll nr 8) ning otsustati:
1. Nõustuda Narva linn, Kangelaste prospekt 45 korteriühistu taotlusega ja soovitada Narva Linnavalitsuse Linnamajandusametil anda Narva linn, Kangelaste prospekt 45 korteriühistule, registrikood 80045962, määramatuks ajaks tasuta kasutusse Rahu põik, Narva (katastritunnus 51104:001:0096, transpordimaa 100%) asuva maa-ala osa pindalaga 52,0 m2 parkimisplatsile sissesõidu rajamiseks.
2. Narva Linnavalitsuse Linnamajandusametil teha komisjoni otsus teatavaks avaldajale.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 
3.  OTSUS

3.1. Anda Narva linn, Kangelaste prospekt 45 korteriühistule, registrikood 80045962, määramatuks ajaks tasuta kasutusse Rahu põik, Narva (katastritunnus 51104:001:0096, transpordimaa 100%) asuva maa-ala osa pindalaga 52,0 m² parkimisplatsile sissesõidu rajamiseks.

3.2. Narva Linnavalitsuse Linnamajandusametil sõlmida Narva linn, Kangelast prospekt 45 korteriühistuga punktis 3.1. nimetatud maa-ala osa tasuta kasutusleping.
4.  RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Narva linn, Kangelaste prospekt 45 korteriühistule. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

